The Right Honourable

The Right Honourable (forkortet The Rt. Hon.) er en tiltaleform, som tradisjonelt er blitt anvendt i Storbritannia samt i Canada, Australia, New Zealand og andre Commonwealth-land.

Anvendelse 
Følgende personer kan anvende tittelen: 

 Medlemmer av Storbritannias Privy Council 
 Medlemmer av Privy Council utpekes på livstid av den britiske monarken etter forslag fra statsministeren. Vanligvis utpekes alle medlemmer av kabinettet (regjeringens koordinasjonsutvalg, som teknisk sett er et utvalg under Privy Council) samt andre høytrangerte ministere og opposisjonens ledere. Privy Council består dermed av alle nåværende og tidligere medlemmer av kabinettet, bortsett fra de som har oppgitt medlemskapet i Privy Council.
 baroner, viscounter og jarler samt deres hustruer.
 Markier er «The Most Honourable» og hertuger er «The Most Noble» eller «His Grace» og hvis de er medlem av Privy Counsel beholdes de finere tiltaleformene. Skotske feudale baroner og lairds kalles «The Much Honoured».

For å skille de adelige fra medlemmene av Privy Council settes det noen ganger PC etter navnet.

I tillegg kommer at noen personer kan bruke titulaturen i forbindelse med sitt embete. Det vil si at titulaturen tilføyes embetet, ikke personen, for eksempel «the Rt. Hon. Lord Mayor of London».

 borgermestrene i London, Cardiff, Belfast og York samt Melbourne, Sydney, Perth, Adelaide, Brisbane og Hobart i Australia, foruten lord provostene i Edinburgh og Glasgow i Skottland.
 Innehaverne av ulike poster i Canada – generalguvernøren, statsministeren og justisministeren.
 Innehaverne av ulike poster i New Zealand – generalguvernøren, statsministeren og parlamentsformannen.
 Formennene for London County Council fikk lov å bruke tittelen i 1935, og det samme var tilfellet for formannen for Greater London Council, som etterfulgte LCC i 1965. Posten ble avskaffet i 1986.

Anvendelsen av titulaturen 
Titulaturen anvendes normalt kun utenpå konvolutter og andre skrevne dokumenter. 

I det britiske underhuset omtaler medlemmene hverandre som «the honourable member for ...» eller «the right honourable member for ...» alt etter om de er medlemmer av Privy Council. Medlemmene omtaler som regel medlemmer fra sitt eget parti som «My (right) honourable friend» og de fra andre partier som «the (right) honourable lady/gentleman»

Når en gift kvinne får denne tiltaleformen bruker hun sitt eget navn. Da Margaret Thatcher ble medlem av Privy Council endret hennes tiltaleform seg fra «Mrs Denis Thatcher» til «The Right Honourable Margaret Thatcher».

Referanser

Eksterne lenker 
 Members of the British Privy Council 

Titler